Nagy Lecsó
2018-08-26 - 2018-08-27 | Domonyvölgy, Lázár Lovaspark, Lázár Lovaspark, Domonyvölgy, Magyarország
A Nagy Lecsón szőlészeti, szántóföldi, kertészeti és méhészeti kutatási ágazatainkból mutatnak be hiteles hazai termelőket, megismertetik a biogazdálkodásban rejlő gyümölcsöző lehetőségeket és az ÖMKi által végzett ökológiai innováció legfrissebb eredményeit. Az egész napos program házigazda szerepét Ivancsics Ilona, művészeti vezető látja el. Az esemény fénypontja a Nagy Lecsófőzés, ahol a Bocuse d’Or nyertes séfpáros, Szulló Szabina és Széll Tamás, valamint a Zizi kalandjai vegán gasztroblog szerzője, Nagy Zita gondoskodik az ínycsiklandó ebéd elkészítéséről. Dr. Andrási Nóra, a Nóri mindenmentes konyhája blog szerzője és Nagy Réka, az Ökoanyu is a résztvevők között lesz. A rendezvény fő célkitűzése, hogy felhívja a figyelmet a környezettudatos, ökológiai élelmiszer-termelésre, továbbá arra, hogy mindennapi döntéseinkkel is tehetünk a jobb jövőért.

Időpont: 2018. augusztus 26. (vasárnap) 9-16 óra között
Helyszín: Domonyvölgy, Lázár Lovaspark
Jegyárak:
– Elővételes felnőtt jegy: 4200 Ft/db
– Paradicsom Szépségverseny résztvevői jegy: 3400 Ft/db
– 16 éves kor alatt ingyenes a belépés!
Program »
A rendezvényen való részvétel regisztrációhoz kötött »

Új nemesítési technikák és a génmódosítás
2018-09-11 09:30 - 15:00, 2018-09-11 10:30 - 16:00 (Europe/Helsinki) | Alapvető Jogok Biztosának Hivatala, Nádor u. 22., Budapest, 1051, Magyarország
Az utóbbi hónapokban egyre inkább napirendre kerül az „új nemesítési technológiák” témaköre, amely egyes szakmai és társadalmi szereplők szerint sokkal precízebb módszer és biztonságos, míg mások szerint ugyanúgy kockázatos, mint az eddigi GMO technikák. Júliusban közzétette döntését a kérdésben az Európai Unió Bírósága, amely szerint az új technológiákkal előállított szervezetek GMO-nak minősülnek, így alá kell vetni őket az uniós élelmiszerbiztonsági és környezeti hatásvizsgálatoknak, és biztosítani kell a génmódosítás jelölését a fogyasztók számára. A konferencia során a szervezők szeretnék megvizsgálni e technikák lehetséges környezeti, társadalmi, gazdasági kockázatait és hatásait, és az Európai Unió Bírósága döntését követő teendőket a döntéshozók, hatóságok és a társadalom részéről.
Tervezett program
9.30-12.00 Előadások
– Bándi Gyula, a jövő nemzedékek szószólója
– Nagy István, agrárminiszter
– Rádi Feríz, kukoricanemesítő, Kiskun Kutatóközpont
– Dudits Dénes, akadémikus
– Darvas Béla, a Magyar Ökotoxikológiai Társaság elnöke
– Bardócz Zsuzsa, biokémikus
12.00-12.30 Szendvicsebéd
12.30-15.00 Előadások
– Schmuck Erzsébet, az Országgyűlés Fenntartható fejlődés bizottsága elnöke
– Font Sándor, az Országgyűlés Mezőgazdasági bizottsága elnöke (felkérés alatt)
– Papp Gergely, a Nemzeti Agrárgazdasági Kamara álláspontjának képviselője (felkérés alatt)
– Fodor László, egyetemi tanár, Debreceni Egyetem ÁJK
– Heidemarie Porstner, Global 2000 – Föld Barátai Ausztria
– Homoki Hajnalka és Roszík Péter, Magyar Biokultúra Szövetség
15.00 A konferencia zárása
A részvétel ingyenes, de regisztrációhoz kötött.
Jelentkezéshez adatlap: https://goo.gl/forms/pKKi0qfrVxyrD0AS2.
A jelentkezési határidő: 2018. szeptember 7., péntek.
További információ: konferencia@mtvsz.hu, +36-1/216-7297

II. NAK Szántóföldi Napok
2018-09-20 09:00 - 2018-09-21 17:00, 2018-09-20 10:00 - 2018-09-21 18:00 | Nemzeti Ménesbirtok és Tangazdaság Zrt. Kiállítási Centrum – Lovas pálya, Kozma Ferenc u. 30., Mezőhegyes, 5820
Időpont: 2018. szeptember 20-21.
Helyszín: Nemzeti Ménesbirtok és Tangazdaság Zrt. Kiállítási Centrum – Lovas pálya
5820 Mezőhegyes, Hársfa u.
Weboldal: www.szantofoldinapok.hu
Meghívó, program letöltése »

Az ország legnagyobb szántóföldi kiállítása, ahol a mezőgazdasági gépek és berendezések – munkagépek, aratógépek, traktorok – munka közben is megtekinthetők, sőt, akár ki is próbálhatók. A helyszínen sor kerül Magyarország eddigi legnagyobb betakarítási bemutatójára, mely korábban sohasem látott mennyiségű agrárgépet vonultat fel, erős fókuszt helyezve a kombájnokra. A rendezvény kiemelt elemei a különleges növénybemutatók, köztük a helyszínen fajtánként különböző vetőmagokról más-más technológiával nevelt palánták összehasonlítása.
A szakmai konferenciákon az agrárgazdaság aktualitásairól, a termelői kihívásokról és a 2018-as gabonapiaci lehetőségekről, a precíziós gazdálkodásról is szó lesz, valamint a humuszra fókuszáló talajtani tájékoztatók is szerepelnek a programsorban.

Őshonos- és Tájfajták – Ökotermékek – Egészséges Táplálkozás – Vidékfejlesztés II. Tudományos Konferencia
2018-10-03 - 2018-10-06 | Nyíregyházi Egyetem, Sóstói út 31/B, Nyíregyháza, 4400
Minőségi élelmiszerek – Egészséges környezet:
Az agrártudományok és a vidékfejlesztés kihívásai a XXI. században

Időpont: 2018. október 3-5.
Helyszín: Nyíregyházi Egyetem
4400 Nyíregyháza, Sóstói út 31/B
Programfüzet »
A Nyíregyházi Egyetem szervezésében 2018. október 3-5. között második alkalommal kerül megrendezésre az „Őshonos- és Tájfajták – Ökotermékek – Egészséges táplálkozás – Vidékfejlesztés” című konferencia. A konferencia szerves folytatását képzi a 2016-ban hagyományőrző céllal elindított, kétévente megrendezésre kerülő konferencia sorozatnak.
2016-os konferencia célja, mely a „A XXI. század mezőgazdasági stratégiái” alcímet viselte a tájfajták, és a bennük rejlő potenciális lehetőségek megvitatása volt. A tájfajták rezisztenciájuk és kiemelkedő beltartalmuk révén az ökológiai gazdálkodás fejlesztésének fontos pillérei. Az ökológiai gazdálkodás pedig egyrészről a mai vidék gazdasági, társadalmi fejlődésének fontos eszköze, másrészt, mint egészséges, preventív hatású táplálék kibocsájtója, a XXI. század népegészségügyének megkerülhetetlen tényezője.
Az idei konferencia központi témája a „Minőségi élelmiszerek – Egészséges környezet: Az agrártudományok és vidékfejlesztés kihívásai a XXI. században” lesz. A téma indokoltságát támasztja alá, hogy a minőségi élelmiszerek előállítása az agrártudományok legfontosabb perspektivikus feladata a XXI. században, a fenntartható élelmiszertermelést lehetővé tevő és egészséges vidéki környezetet biztosító vidékfejlesztéssel karöltve. A minőségi élelmiszerek előállításának fontos tényezői a magas értékű genetikai alapanyagot biztosító őshonos- és tájfajták, az ökológiai gazdálkodás folyamatosan fejlődő agrotechnikája, az élelmiszerek magas beltartalmi értékét és terápiás hatását biztosító tradicionális és innovatív élelmiszer-feldolgozási technológiák, valamint az egészséges élelmiszereknek a fogyasztóhoz való eljutását biztosító gazdálkodási modellek és marketing koncepciók. Természetesen a fenti tényezők érvényesülését alapjaiban befolyásolják a hazai és európai szakpolitika meghatározó törekvései és gyakorlati lépései.
A konferencia szekcióiban, úgy mint a Tájfajták, őshonos magyar állatfajták – genetikai „aranytartalék” a minőségi élelmiszer-előállításban szekció; az Ökológiai gazdálkodás – minőségi élelmiszer-alapanyagot biztosító agrotechnológiák szekció; Egészséges táplálkozás – funkcionális és terápiás élelmiszerek szekció; Élelmiszer-feldolgozás – tradíció és innováció a minőségi termék-előállításban szekció; Élelmiszer-gazdaság és agrárpolitika – gazdaság és szabályozás a minőségi élelmiszerekért szekció, valamint a Vidékfejlesztés – kapcsolódó területek a falusi turizmustól a megújuló energiáig szekció ismertetésre kerülnek az aktuális kutatások legújabb tudományos eredményei.

Életminőség fesztivál
2018-10-06 10:00 - 18:00, 2018-10-06 11:00 - 19:00 | Ferencvárosi Művelődési Központ, Haller út 27., Budapest, Pest, 1097, Magyarország
Időpont: 2018. október 6.
Helyszín: Ferencvárosi Művelődési Központ
1097 Budapest, Haller út 27.
Meghívó, program letöltése »
A program kísérő eseményei egész nap: kiállítás, élelmiszer bemutató és kóstoló, programhoz kapcsolódó tanácsadások, konzultációk.

IFOAM EU meets business - Bringing the organic food industry together
2018-10-30 10:00 - 17:30 | IFOAM, Rue du Commerce 124, Brüsszel, 1000, Belgium
Az IFOAM EU 2018. október 30-án, Brüsszelben rendezi meg az ökológiai élelmiszeripar szereplőinek tanácskozását.
A rendezvény lehetőséget teremt az IFOAM EU, az IGOP (Interest Group of Organic Processors and Traders – Ökológiai Feldolgozók és Kereskedők Érdekcsoportja), valamint az ökológiai termékeket felhasználó élelmiszeripari cégek számára az ökológiai szektor aktuális kérdéseinek megvitatására, információcserére, az alkalmazott legjobb gyakorlatok bemutatására, a szektor jövőbeni kilátásainak feltérképezésére és legfőképpen a következő munkaidőszakra vonatkozó célok megvitatására és megfogalmazására.
További információkért az esemény programjából itt tájékozódhatnak: agenda.
A rendezvényre jelentkezni a regisztrációs lap kitöltésével lehet: registration form.
Jelentkezési határidő: 2018. szeptember 25.
Felmerülő kérdéseikkel Silvia Schmidt-et, az IFOAM EU munkatársát keressék a következő elérhetőségen: silvia.schmidt@ifoam-eu.org.

Mitiszol? Fesztivál
2018-11-17 13:00 - 20:00 | Millenáris D csarnok, Kis Rókus u. 16., Budapest, Pest, 1024, Magyarország
Időpont: 2018. november 17. 12-19 óra között
Helyszín: Millenáris D csarnok
Részletek és jegyvásárlás: mitiszol.hu

A Terra Hungarica borászainak éves sétálókóstolóján 10 borvidékről 25 borász várja a vendégeket: Királyudvar, Bott Pince, Wassmann, Maurer Oszkár, Pelle Pince, Karner Gábor, Szászi Endre és még sokan mások. Több mint 120 féle természethű bort, valamint pálinkát, pezsgőt, sört és organikus alapanyagokból készült ételt lehet kóstolni.
A Mitiszol? Fesztivál mindig gondot fordít arra, hogy a borok és italok mellé kiváló alapanyagból készült ételeket fogyasszanak a vendégek. Idén Pethő Balázs és a Csalogány 26 Étterem csapata készít az Élő Bolygó Alapítvány biotermékeiből csodaételt: mangalicahasé párolt káposztával, répával, joghurtos öntettel, ecetes birsalmával tálalva, melynek elkészítése ebben a videóban meg is tekinthető.
Az organikus életszemléletben a Zsámboki Biokert és a Pipacs Pékség is jelen lesznek. Utóbbi az Chez Sennerei alpesi sajtjaival együtt fog megjelenni. Mellettük a Kuszkusz x Foodhub is be fog mutatkozni a nagyközönségnek.
További részletek ITT és a Fesztivál weboldalán.

VIII. Ökotoxikológiai Konferencia
2018-11-23 10:00 - 18:30 | Országos Közegészségügyi Központ, Nagyvárad tér 2., Budapest, 1097, Magyarország
Időpont: 2018. november 23. (péntek) 9:00-17:30
Helyszín: Országos Közegészségügyi Központ, Fodor József terem
1097, Budapest, Nagyvárad tér 2.
Regisztráció »
Regisztrálni az elnököknek, szervezőknek és első szerzőknek is kell.
Program »

XXXI. Biokultúra Tudományos Nap
2018-12-01 - 2018-12-02 | MOM Kulturális Központ, Csörsz u. 18., Budapest, 1124, Magyarország
Időpont: 2018. december 1., szombat
Helyszín: MOM Kulturális Központ Kupolaterem (1. emelet)
Meghívó, tervezett program »

35 éve kezdődött a Magyar Biokultúra Szövetség útja. Idén többek között ezekre az elmúlt évekre fogunk visszatekinteni a Tudományos Nap folyamán.
A rendezvényen való részvétel ingyenes, de regisztrációhoz kötött. Regisztrálni november 20-áig lehet a viki@biokontroll.hu e-mail címen.
További információ: www.biokultura.org

XXXII. Biokultúra Tudományos Nap
2019-11-30 09:30 - 18:00 | MOM Kulturális Központ, Csörsz u. 18., Budapest, 1124, Magyarország
Időpont: 2019. november 30., szombat
Helyszín: MOM Kulturális Központ Kupolaterem (1. emelet)
1124 Budapest, Csörsz u. 18.
Meghívó, tervezett program »

A konferencia témája:
Élőmunka takarékos megoldások a biogazdálkodásban
A rendezvény fővédnöke: Dr. Nagy István agrárminiszter
További információ: www.biokultura.org

Év Bioterméke 2019 verseny nevezés
Az Év Bioterméke versenyt már 1996-tól minden évben meghirdeti a Magyar Biokultúra Szövetség. A verseny mindig is jó lehetőség volt az újdonságok, az újonnan piacra lépett biotermékek népszerűsítésre, amellett, hogy az összes bio partnernek lehetőséget adott a termékeik bemutatására. Az Év Bioterméke verseny eddigi nyerteseit itt tekintheti meg. Szakmai és egy közönségdíjakat adunk át.
A Szakmai díjról: Egy több fős, független szakértő zsűri dönt, melynek tagjait a Magyar Élelmiszer-tudományi és Technológiai Egyesületből (MÉTE) kéri fel a Szövetség.
Jelentkezési határidő: 2019. október 31. A jelentkezési lapokat emailben várjuk a gelencser@biokultura.org címre.
A Közönség díjról: A nevezett termékeket november 23-án a Biokultúra Ökopiacon kóstolhatják és vásárolhatják meg a látogatók. A szavazatokat a piacra látogató közönség adja le a kedvenc termékre. Itt lehetőség van, a kóstoltatás során személyesen találkozni a termék gyártójával, előállítójával. A Közönség díjon belül nem különböztetünk meg kategóriákat.
Az Év Bioterméke 2019 verseny felhívás és a nevezési letöltése »

Bio élelmiszerek és natúr kozmetikumok szakkiállítása
2020-04-01 - 2020-04-04 | B/OPEN, Veronafiere SpA Viale del Lavoro, 8, Verona, 37135, Olaszország
Időpont: 2020. április 1-3.
Helyszín: 37135 Verona, Olaszország
Veronafiere SpA Viale del Lavoro, 8
Információs levél magyarul »
Angol nyelvű ismertető »

Olaszország első szakkiállítása bio élelmiszerek és bio/natúr kozmetikumok témaköreiben, ahová kizárólag szakmai látogatókat várnak. A termékeiket bemutatni kívánó termelő és feldolgozó cégek számára a kiállítás egy digitális interaktív fórum, ahol a Veronai Vásár által nyújtott szolgáltatások biztosítják a kiállítók és a szakmai látogatók közötti hatékony együttműködést.
Organikus élelmiszerek, igazolt vegán, halal és kóser élelmiszerek, glutén- és laktózmentes élelmiszerek, hús- és halételek, tejtermékek, tészták, rizs, tojás, szója termékek, tea, kávé, csokoládé, üdítő italok, gyümölcslevek, bor, sör és egyéb alkoholos italok, állateledelek, valamint összetevők (emulgeálószerek, ízesítők, olajok és zsiradékok, valamint zsiradék helyettesítők, probiotikumok, proteinek és peptidek, vitaminok) szintén a kiállítás termékcsoportjai közé tartoznak.
A kozmetikumok a baba kozmetikumoktól kezdve a testápolószerek teljes körét felölelik. Fito- és virágterápiás termékek, kisállat kozmetikumok szintén kiállíthatók.
Az ökobarát csomagolóanyagok is a kiállítás tematikájába tartoznak.
Tanúsító és igazoló szervezetek, közintézmények és szakmai szövetségek, valamint a szaksajtó is fontos résztvevői a kiállításnak.
Nagykereskedők, a HoReCa szektor, speciális és gyógynövény üzletek, illatszer boltok és drogériák, importőrök, disztribútorok és bio szakemberek a kiállítás célcsoportjai.
A Veronai Vásár kulcsrakész standot biztosít egy részvételi csomagár keretében a kiállítóknak. 2019. október 15-ig történő jelentkezés esetén egy 9 m2-es kulcsrakész standdal történő részvétel kedvezményes díja 1.800 euro. Október 15-e után történő jelentkezés esetén az ár 1.935 euro.
Végső jelentkezési határidő: 2020. január 30.
Jelentkezni a kiállítás honlapján keresztül lehet: www.b-opentrade.com
A standra társkiállítókat is be lehet fogadni, utánuk azonban külön regisztrációs díjat kell fizetni.
Minden további felvilágosítással örömmel áll az érdeklődők rendelkezésére a Veronai Vásár magyarországi képviselete: Expo Consulting Kft., Bótáné Csuka Ilona, 1137 Budapest, Radnóti u. 2. Tel.: 06-1/301-0658; Fax: 06-1/ 301-0659; mobil: 06-30/454-2928; E-mail: ilona.bota@expobs.com, www.expobs.com.

ÖKOLÓGIAI GAZDÁLKODÁS – Ágazati konferencia 2020
2020-09-30 - 2020-10-03 | on-line konferencia
Mit hoz a jövő? Trendek és kihívások a fenntartható mezőgazdaságban
Tisztelt Résztvevők és Érdeklődők!
Ezúton szeretnénk Önöket tájékoztatni arról, hogy a korábbi időpontra meghirdetett és a vírushelyzet miatt elhalasztott Ökológiai Gazdálkodás – Ágazati Konferenciánkat szeptember 30 és október 2. között regisztrációhoz kötött on-line rendezvényként tartjuk meg.
A részvételi díj befizetésével mindhárom nap előadásait nyomon követhetik.
A részletes programtervezet itt érhető el.
Az eredeti tervektől eltérően – 4 párhuzamos szekció lett volna -, egy plenáris szekciót fogunk szervezni, így a továbbiakban nincs jelentősége annak, hogy Ön korábban melyik szekciót választotta, mindegyiken részt tud venni.
Az on-line konferencián való részvételhez külön applikációt nem kell letölteni, a későbbiekben küldött link segítségével egyszerűen csatlakozhat majd az előadásokhoz.
REGISZTRÁCIÓS TEENDŐK
Amennyiben Ön már korábban regisztrált a konferenciára és a részvételi díjat is befizette: nincs további teendője, küldeni fogjuk Önnek a programot és az információt arról, miként tud csatlakozni az on-line rendezvényhez.
Amennyiben Ön már korábban regisztrált a konferenciára, de még nem fizette be a részvételi díjat: lépjen vissza a regisztrációs felületre, töltse le az előlegbekérő levelét és utalja át a díjat legkésőbb szeptember 20-ig.
Amennyiben Ön új jelentkező: lépjen be a regisztrációs felületre és végezze el a szükséges lépéseket.
A regisztrációs felület itt érhető el.
Amennyiben Ön korábban jelentkezett az eseményre, lemondta a részvételét, most azonban úgy gondolja, hogy mégis szeretné nyomon követni az előadásokat vagy problémája akad a regisztrációs folyamat során: jelezze részvételi szándékát a szervezőknek az info@altagra.hu címen.

Idén harmadízben szervezi meg az Ökológia Mezőgazdasági Kutatóintézet (ÖMKi) a biogazdálkodási ágazat stratégiai konferenciáját. A 2012-es és 2017-es nagyszabású események folytatásaként a fókuszban ezúttal az új Közös Agrárpolitika áll, azon belül is az ökológiai ágazat kilátásai, valamint a fenntartható gazdálkodás kihívásai és az azokra adható gyakorlati válaszok. A konferencia célja az ágazat szakpolitikai érdekképviselete, a legújabb kutatás-fejlesztési eredmények és kezdeményezések megvitatása és a szakmai együttműködések elősegítése.
Szeptember 30.
Délelőtt

Európai Zöld Megállapodás és Termelőtől a Fogyasztóig stratégia – hogyan érinti mindez az ökogazdálkodókat?
Új Európai Uniós ökogazdálkodási jogszabályok. Mik a legnagyobb változások?
Zöldülő mezőgazdaság, de hogyan? Kutatás-fejlesztési források és felhasználásuk 2020 után a fenntartható hazai agráriumért.

Délután
Kalászos és szójatermesztési szekció, szántóföldi tervezői műhelymunka

Ökológiai őszi búza fajtatesztek legfrissebb eredményei
Szójatermesztés másodvetésben – lehetséges?
Szántóföldi tervezői műhelymunka

Október 1.
Tápanyaggazdálkodás ökológiai kertészetekben, kertészeti tervezői műhelymunka

A talaj szervesanyag tartalmának jelentősége a tápanyagellátásban – a szervesanyag utánpótlás lehetőségei és kihívásai Magyarországon
Az egészséges talaj és élelmiszer, mint ökológiai elkötelezettség
Tudásbázis a talajegészség megőrzéséért, a Best4Soil projekt
Kertészeti tervezői műhelymunka

Október 2.
Klímaváltozás testközelből

Klímaváltozás és mezőgazdaság
Az agroerdészet szerepe a klímaváltozáshoz való alkalmazkodásban
Szárazság és tápanyaghiány okozta kombinált stressztűrés fokozása burgonyában

>>> RÉSZLETES PROGRAM
>>> REGISZTRÁCIÓ

SMARTCHAIN I. REL Rövid Ellátási Lánc Expo és konferencia
2021-06-25 09:30 - 17:00, 2021-06-25 10:30 - 18:00 | Nemzeti Biodiverzitás- és Génmegőrzési Központ, Isaszegi út 200., Gödöllő, 2100, Magyarország
Időpont: 2021. június 25. (péntek), 9:30-17:00
Helyszín: Nemzeti Biodiverzitás- és Génmegőrzési Központ
2100 Gödöllő, Isaszegi út 200.
Meghívó »
Jelentkezési lap »
Program »

Az ellátási láncokban tapasztalt nehézségek ráerősítettek az igényre a kisléptékű, lokális termékek iránt és felhívta a figyelmet a környezetvédelmi szempontból tudatosabb viselkedési és fogyasztási mintákra. Ahhoz, hogy ezeket a fenntarthatóbb igényeket a jövőben is alkalmazni lehessen, az innováció elengedhetetlen! Versenyképes, okos termelők és hálózati szereplők kellenek, akik felkészültek a piac és a környezeti tényezők állandó változásaira.
A „SMARTCHAIN igények által vezérelt innovatív megoldások a rövid élelmiszer ellátási láncokban” néven futó nemzetközi projekt az Európai Unió Horizon 2020 kutatás-fejlesztési programjának támogatásában valósulhatott meg. A projekt célja, hogy elősegítse és felgyorsítsa az együttműködés alapú REL-ek (Rövid Élelmiszer Ellátási Láncok) fejlődését új, szilárd üzleti modellek és innovatív gyakorlati megoldások bemutatása által.
A Kislépték Egyesület, mint a magyar Rövid Élelmiszer Ellátási Lánc HUB, azaz tudásközpont felvállalta, hogy a nemzetközi jó gyakorlatok megismertetésével támogatja a hazai helyi termelési rendszerek szereplőit. A projekt keretein belül Magyarországról a Campden BRI Magyarország Kft. vett részt technológiai transzfer centrumként, míg REL csoportként a Zala Termálvölgye Egyesület, és a Foodhub.hu közösség kapott helyet.
A rendezvényről további részletek a Kislépték honlapján találhatóak.
A részvétel ingyenes, de regisztrációhoz kötött: https://forms.gle/H8tCHn7R4xHsxLhB8.

Almatermesztés Novaferm bioaktív preparátumokkal
2021-08-12 - 2021-08-13 | Hodász, Hodász, 4334, Magyarország
Mikrobiológiai készítmények használata ültetvényben

Időpont: 2021. augusztus 12.
Helyszín: Hodász GPS: 47.925871,22.215853
Meghívó, program »
A rendezvényen való részvétel ingyenes, de előzetes regisztrációhoz kötött!
Regisztrációs link: https://forms.gle/zs8DWtebiLQqvon29

II. ÖKO EXPO Kiállítás és Konferencia
2021-10-01 - 2021-10-03 | Hajdúnánás-Kendereskert, 4080, Magyarország
Időpont: 2021. október 1-2.
Helyszín: Hajdúnánás-Kendereskert
(GPS: 47° 50′ 49.1″ N , 21° 24′ 10.1″ E)
Meghívó, program letöltése »
A rendezvényen a szakmai programok mellett több, mint 40 kiállító kínálja tudását, technológiáját, szolgáltatásait és termékeit a helyszínen.
A rendezvény látogatása ingyenes, azonban előzetes regisztrációhoz kötött, amelyet a következő linkre kattintva tud megtenni: Regisztráció
